**Formandsberetning**

**Birkelse Ryaa ANT 17 marts 2015**

**Velkomst**

Først og fremmest vil jeg byde alle velkommen til vores ordinære generalforsamling, en speciel velkomst til Henrik Hansen fra YouSee, som vil give et indlæg efter generalforsamlingen.

Året 2014 har som tidligere år været fyldt med flere spændende opgaver for den siddende bestyrelse. 2014 er et år vi skal huske på, da det er året hvor vi for første gang i foreningens levetid har bestyrelsen taget den beslutning at vi har tegnet kontrakt med YouSee om en overgang til deres platform regionsudbud, så fremadrettet vil alle vores medlemmer kunne se/høre de samme kanaler som alle andre Nordjyder som har YouSee som TV signal leverandør, Dette har ikke være en let opgave vi har siddet i flere maraton møder I AaBN signalforsyning og egen bestyrelse for at vælge det rette udbud til jer, og jeg mener vi er kommet frem til den bedst løsning for vores medlemmer.

**Antal medlemmer**

Medlemstallet er i alt 269 mod 276 medlemmer sidste år, hvad der gør at vi ikke kan forblive antallet af medlemmer er stigende konkurrence, Bredbånd Nord og så går TDC har kørt heftige kampanger, hvis man kalkulere med dette er det jo ikke så ringe endda.

**Regnskab**

Regnskabet viser et nettoresultat på kr. 106.689, og mod sidste år kr.14.568. En del af stigningen som vi ser nødvendigt for at få afdraget vores Kassekredit

Arne kommer nærmere ind på det i gennemgang af regnskabet.

**Internet/telefoni**

Tilslutningen til internet er stadig stabil, idet godt 62 % af medlemmerne nu er tilsluttet. Dette syntes bestyrelsen bestemt er flot, når man tænker på hvor stor konkurrencen er, både på antal udbydere, pris og hastigheder.

Vi mener, at det bl.a. skyldes, at vi stadig har en af de bedste internetløsninger med høj kvalitet og stor drift sikkerhed, hvor pris og hastighed hele tiden tilpasses markedet. Vi kan således i dag tilbyde hastigheder på foreløbig helt op til 100 Mbit og med ekstra rabat til medlemmer af antenneforeningen.

Dansk Kabel-TV og YouSee, der begge er datterselskaber af TDC, i løbet af 2012/13 aftalt fordele opgaverne på en ny måde. YouSee skulle fremover levere både tv- og radioprogrammer, internet og telefoni og Dansk Kabel-TV skulle fremover tage sig anlægsarbejde og service/vedligeholdelse i antenneforeningerne. Selve overgangen af medlemmernes internet fra Dansk Kabel-TV til YouSee forløb ikke helt gnidningsløst, men vi håber, at de problemer, der opstod under overgangen nu alle er løst. Aftalen med YouSee giver mange muligheder. Her skal nævnes: YouSee Musik med adgang til 20 mio. musiknumre, Web-tv med adgang til at se de fleste tv-kanaler fra tv-pakken på pc, tablet og smartphone. Web-tv kan også tages med ud af huset, så man kan se en del af sine tv-programmer i sommerhuset eller på stranden. Herudover er der adgang til de i forvejen kendte YouSee tilbud, nemlig mulighed for at bestille ekstrakanaler og YouSee Plus og som noget helt nyt, kan man nu hurtigt ændre sin hastighed på internet både op og ned, når man har behov for det.

Af nyheder skal også nævnes, at YouSee har overtaget mobilselskabet, Onfone og hedder nu YouSee Mobil. Også her er der fordelagtige priser til antenneforeningens medlemmer.

Efter generalforsamlingen vil der komme husstandsomdelte folder, hvor I kan læse mere om de enkelte produkter, som YouSee paletten kan tilbyde.

**AaBN Signalforsyning**

AaBN er jo som bekendt et samarbejde mellem antenneforeningerne i Birkelse/Ryaa, Biersted, Nørhalne, Sulsted og Aabybro.

Vedr. Aabybro som i nogle år har gået sine egne veje med hensyn til programkøb, har i efteråret også indgået kontrakt med YouSee – dog med andet programudbud end de 4 foreninger i ”Lille AaBN” (Biersted, Birkelse/Ryaa, Nørhalne og Sulsted). Aabybro har valgt det fælles nordjyske Regionsudbud.

Men dette vil ændre ikke på et stadigt meget tæt og udbytterigt samarbejde i ”Lille AaBN”

Medlemstallet i AaBN er nu 3.415 og heraf udgør de nævnte 4 foreninger 1.796 medlemmer, det vil sige 53 %.

**Programnyheder**

Vi har siden maj haft TV2`s nye fritids- og friluftskanal, TV2 FRI på prøve og programmet vil blive sat til afstemning senere her på generalforsamlingen. Vi har i dagens anledning også besøg af Susanne Søgaard fra TV2

**Aktiviteter i årets løb**

Vi har i egen bestyrelse haft 6 møder fordelt ud over året, endvidere har vi deltaget i 7 møder i AaBN signalforsyning samt to møder i netværksgruppen YouSee i Nordjylland.

Vi har ikke som tidligere år deltaget i arrangement i Berlin, det er en af de oplevelser hvor Bestyrelsen har haft for vane at deltage med de bestyrelsesmedlemmer der kunne del fordi der plejer at være meget fagligt indhold, men også som et social arrangement hvor bestyrelsen bliver rystet sammen.

Foreningen af danske antenneanlæg (FDA) meldte vi os ud af forrige år og har dog været inviteret, men de overprise de vil have kontra indhold har gjort at vi ikke ønsker at opstille til deres messe som plejer at blive afholdt i oktober november måned.

**Visioner**

Som jeg har udtalt tidligere står udviklingen aldrig stille i antenneverden, og som den siddende bestyrelse er det vores ypperste opgave at få det bedste produkt til vores medlemmer. Der er mange udfordringer i fremtiden og på stående skal vi til at investere 500.000 kr over de næste tre år, derfor kommer der også et forslag om en kontingent forhøjelse, mere om det senere.

Som jeg nævnte ved sidste Generalforsamling er der stigende behov for hurtigere hastighed på internet (hastigheder op til 300 Mbit vil jeg tro bliver en mulighed i 2015) er vores forbrugsmønster hvor flere og flere ser web-tv, og ønsker de bedste digital-tv signal og flere HD kanaler, er der som før nævnt bl.a. behov for, at foreningens net opgraderes

Vi lavede en ø-opdeling i 2014, hvor vi delte forsyningsområdet op i to dele, hvilket gør at vi er nede på ca. 250 bruger på Ø mod vi havde en ø til alle medlemmer før, dette kunne vi godt tænke os at dele yderlig op så vi kommer op på fire øer, hvilket gør at vi så kommer ned på ca. 125 brugere pr. Ø, som er alt rigeligt, men det kræver vi er forberedt til fremtiden, ellers kan vi såmænd lige så godt kaste håndklædet i ringen.

Noget af det første vi skal til at se på i 2015 er at lukke for **FM-båndet**, som gør at vi kan få en mere *kapasitet i nettet*, og derefter slipper vi nok ikke for det **Analoge sluk**, dette er desværre et nødvendigt onde, da de analoge kanaler fylder for meget i vores netværk, sagt på en anden måde kan vi ikke udbygge vores netværk hvis vi ikke gør det…

Vi er jo som I har opdaget gået over til det vi kalder regionsudbuddet fra YouSee hvilket gør at i kan få de ydelser som de også reklamere for, dette har været et stort problem, da vi var agent kunde ved YouSee (at vi selv kunne bestemme vores kanalerne) der har været en stor tendens til at vores medlemmer gik op på fuldpakken, hvilket vi ikke havde set komme, vi har sågar fået gamle medlemmer tilbage fra Bredbånd Nord, så jeg er overbevist om at det er det rigtige vi har gjort, Vi er klar over at der har være store problemer med kundeservice fra YouSee, og ja det er bare ikke godt nok… endnu, jeg ved YouSee arbejder på at forbedre servicen for vores medlemmer, men der er lang vej endnu, og I kan stole på at vi holder dem op på dette i hele AaBN.

Vi har indgået en ny aftale med YouSee, som strækker sig over 5 år, dette er ikke en normal procedure for os som forening, men vi har indgået an så god aftale som vi ikke kunne sige nej til.

Dette at vi har indgået en aftale med YouSee omkring Regionsudbuddet gør at vi som bestyrelse også kan slappe lidt af, vi behøver ikke at spekulere i alle de nye tiltag som YouSee drømmer op, da de selv tager sig af den del fremadrettet, de låner vores net til levering af deres signal, men det betyder jo ikke at vi som bestyrelse skal sidde på vore hænder, som sagt er der udbygning af net mv. samt det at holde bestyrelse opdateret med det som rør på sig en opgave i sig selv.

Som førnævnt har vi startede et netværkssamarbejde op med andre antenneforeninger i Nordjylland, der også får leveret signal fra YouSee. Vi vil i dette samarbejde opbygge en tæt dialog med YouSee med det formål at få mest mulig indflydelse på den fremtidige udvikling.

Bredbånd Nord og TDC er de eneste konkurrenter vi har til dato, jeg er egentlig ikke så bekymret, da det er minimalt hvad de har taget af vores medlemmer, det der skuer mit øje er at TDC køre kampanger i områder hvor deres datterselskab YouSee selv levere signal, i min verden dårlig købmandskab…

Her mod enden skal I huske at vi alle har været samme om at opbygge det vi har i dag og som vi stadig udbygger til gavn for alle vores medlemmer, så vi med ro i sindet går fremtiden i møde. Lad jer derfor ikke friste af andre tilbud. I får ikke

Et bedre og billigere og bedre produkt på sigt end I har i antenneforeningen.

Afslutningsvis vil jeg igen takke bestyrelsen og Kassereren for jeres indsats i 2014, tak til Finn som igen revidere vores regnskab.

Med dette vil jeg lade beretningen gå til afstemning

Formanden